Likumprojekts

**Grozījumi Bezdarbnieku un darba meklētāju atbalsta likumā**

Izdarīt Bezdarbnieku un darba meklētāju atbalsta likumā (Latvijas Republikas Saeimas un Ministru Kabineta Ziņotājs, 2002, 12. nr.; 2004, 11. nr.; 2005, 8. nr.; 2006, 13. nr.; 2007, 15. nr.; 2009, 6., 15. nr.; Latvijas Vēstnesis, 2010, 51./52. nr.; 2011, 96., 190. nr.; 2013, 128. nr.; 2015, 251. nr.; 2016, 241. nr.) šādus grozījumus:

1. Papildināt 4. pantu ar četrpadsmito un piecpadsmito daļu šādā redakcijā:

"(14) Ministru kabinets nosaka Eiropas Nodarbinātības dienestu tīkla (EURES) dalībnieka statusa piešķiršanas, atteikuma, apturēšanas, anulēšanas un uzraudzības kārtību, kā arī dalībnieka pienākumus atbilstoši Eiropas Parlamenta un Padomes 2016. gada 13. aprīļa Regulas (ES) 2016/589 par Eiropas Nodarbinātības dienestu tīklu (EURES), darba ņēmēju piekļuvi mobilitātes pakalpojumiem un turpmāku darba tirgu integrāciju un ar ko groza Regulas (ES) Nr. 492/2011 un (ES) Nr. 1296/2013, prasībām (turpmāk – regula Nr. 2016/589).

(15) Ministru kabinets nosaka kārtību, kādā biedrības vai nodibinājumi tiek uzņemti par Eiropas Nodarbinātības dienestu tīkla (EURES) partneriem, šo partneru darbības pārraudzības kārtību un kārtību, kādā tiek anulētas to tiesības darboties kā Eiropas Nodarbinātības dienestu tīkla (EURES) partnerim, kā arī to pienākumus atbilstoši regulā Nr. 2016/589 noteiktajām prasībām."

2. Papildināt 6. pantu ar desmito daļu šādā redakcijā:

"(10) Ja Nodarbinātības valsts aģentūrai rodas šaubas par tās vakanču portālā brīvās darba vietas pieteikumā norādīto informāciju, tai ir tiesības pieprasīt darba devējam iesniegt papildu informāciju vai pamatojumu izvirzītajām prasībām."

3. Aizstāt 8.1 pantā skaitli "20" ar skaitli "30".

4. Papildināt 9. pantu ar ceturto daļu šādā redakcijā:

"(4) Ar aktīvo nodarbinātības pasākumu un bezdarba samazināšanas preventīvo pasākumu organizēšanu un īstenošanu saistītos dokumentus var iesniegt un apstiprināt informācijas sistēmā "Bezdarbnieku uzskaites un reģistrēto vakanču informācijas sistēma", izmantojot tajā pieejamos personu autentifikācijaslīdzekļus, un tiem ir juridisks spēks, arī ja nav iekļauts rekvizīts "paraksts"."

5.  10. pantā:

aizstāt pirmās daļas 9. punktā vārdus "ilgstošas sociālās aprūpes vai sociālās rehabilitācijas institūcijā, kurā pakalpojumus pilnībā finansē" ar vārdiem "ilgstošas sociālās aprūpes un sociālās rehabilitācijas institūcijā, kurā pakalpojumus pilnībā vai daļēji finansē";

papildināt ceturto daļu pēc vārdiem "portālā www.latvija.lv" ar vārdiem "vai Nodarbinātības valsts aģentūras vakanču portālā".

6.  12. pantā:

aizstāt pirmās daļas 1. punktā vārdus "izņemot šā statusa iegūšanu uz laiku līdz diviem mēnešiem" ar vārdiem un skaitļiem "izņemot šā statusa iegūšanu divreiz 12 mēnešu periodā uz laiku, kas kopā nepārsniedz 60 dienas";

aizstāt pirmās daļas 3. punktā vārdus "ilgstošas sociālās aprūpes vai sociālās rehabilitācijas institūcijā, kurā pakalpojumus pilnībā finansē" ar vārdiem "ilgstošas sociālās aprūpes un sociālās rehabilitācijas institūcijā, kurā pakalpojumus pilnībā vai daļēji finansē";

papildināt trešo daļu ar trešo teikumu šādā redakcijā:

"Lēmuma par bezdarbnieka statusa zaudēšanu apstrīdēšana vai pārsūdzēšana neaptur tā darbību."

7. Aizstāt 14. panta trešās daļas 3. punktā vārdus "tiesā vai piedalās tiesas sēdē kā piesēdētājs" ar vārdiem "vai tiesā".

8. Izteikt V nodaļas nosaukumu šādā redakcijā:

"**Darba meklētājs un bezdarba riskam pakļautā persona**".

9.  15. pantā:

papildināt 1.1 daļu pēc vārdiem "portālā www.latvija.lv" ar vārdiem "vai Nodarbinātības valsts aģentūras vakanču portālā";

aizstāt trešās daļas 2. punktā vārdus "izņemot šā statusa iegūšanu uz laiku līdz diviem mēnešiem" ar vārdiem un skaitļiem "izņemot šā statusa iegūšanu divreiz 12 mēnešu periodā uz laiku, kas kopā nepārsniedz 60 dienas";

papildināt ceturto daļu ar trešo teikumu šādā redakcijā:

"Lēmuma par darba meklētāja statusa zaudēšanu apstrīdēšana vai pārsūdzēšana neaptur tā darbību."

10. Papildināt likumu ar 15.1 pantu šādā redakcijā:

"**15.1 Bezdarba riskam pakļautā persona**

Bezdarba riskam ir pakļauta:

1) nodarbinātā persona vai pašnodarbinātais, kas ir sasniedzis 50 gadu vecumu;

2) nodarbinātā persona vai pašnodarbinātais, kuram ir darba tirgus prasībām nepietiekama izglītība vai prasmes;

3) nodarbinātā persona vai pašnodarbinātais, kuram ir noteikta invaliditāte vai prognozējama invaliditāte, vai persona pēc pārejošas darbnespējas, kas nepārtraukti ilgusi vismaz četrus mēnešus;

4) nodarbinātā persona, kuras dzīvesvieta atrodas teritorijā ar zemu ekonomisko aktivitāti;

5) persona, kas nestrādā un iegūst izglītību vispārējās, speciālās vai profesionālās izglītības iestādē;

6) persona, kurai nav darba pieredzes;

7) persona, kurai ir uzteikts darba līgums;

8) persona, kas izcieš sodu ieslodzījuma vietā."

11.  16. pantā:

izteikt panta nosaukumu šādā redakcijā:

"**16. pants. Tiesības iesaistīties preventīvajos bezdarba samazināšanas pasākumos un darba meklētāju pienākumi**";

aizstāt piektās daļas 3. punktā vārdus "tiesā vai piedalās tiesas sēdē kā piesēdētājs" ar vārdiem "vai tiesā".

12. Aizstāt 17. panta otrajā daļā vārdus "izņemot kuģa apkalpes komplektēšanu" ar vārdiem "izņemot kuģa apkalpes komplektēšanu un pakalpojumus darba devējiem potenciālo darbinieku atlasei darbam Latvijā".

Labklājības ministre

R. Petraviča